stanford-oval/wikipedia huggingface dataset:
Matti Pennanen (kaupunginjohtaja)

| Matti Pennanen> Oulun kaupunginjohtaja |
| --- | --- |
 2006–2017  
Edeltäjä:  Kari Nenonen
Seuraaja:  Päivi Laajala
Henkilötiedot
Syntynyt: 23. marraskuuta 1951 (ikä 72) Utajärvi
Tiedot
Puolue:  Kokoomus
Koulutus:  diplomi-insinööri (1979)
Matti Alpo Tapio Pennanen (s. 23. marraskuuta 1951 Utajärvi) oli Oulun kaupunginjohtaja vuosina 2006–2017.
Pennanen tuli ylioppilaaksi 1972 ja valmistui diplomi-insinööriksi Oulun yliopistosta 1979. Hän työskenteli useissa eri rakennusalan yhtiöissä Suomessa ja ulkomailla, muun muassa vuosina 1991–1996 YIT-Yhtymä Oy:n aluejohtajana. Oulun apulaiskaupunginjohtajana hän aloitti 2001 ja kaupunginjohtajana 2007. Pennasen ajamia asioita oli muun muassa kaasuputken rakentaminen Norjasta Suomeen.
Kokoomuslaisen Pennasen valinta Oulun seitsemänneksi kaupunginjohtajaksi vuonna 2006 tuli selväksi jo ensimmäisellä äänestyskierroksella Oulun valtuustossa. Hän sai 35 ääntä. Hänen vastaehdokkaansa Aino-Maija Luukkonen (sd.) sai 22 ja Hannele Pokka kymmenen ääntä.
Matti Pennanen syntyi rakennusmestari Pentti Pennasen ja Helena Peurasen perheeseen. Hänen puolisonsa vuodesta 1977 on Anna Leppäsaajo, pariskunnalla on kaksi lasta.
Matalajärvi (Ylitornio, Väystäjä)

| Matalajärvi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°18′31″N, 24°00′10″E
Vesistöalue ja valuma-alueen tietoja
Laskujoki:  Matalajoki 
Järvinumero:  67.919.1.001
Mittaustietoja
Pinnankorkeus:  99,5 m  
Rantaviiva:  5,343 km  
Pinta-ala:  74,797 ha  
Saaria:  10 
 fiMatalajärvi 
Matalajärvi  on Lapissa Ylitorniolla Väystäjän kylän lähellä sijaitseva järvi.
Maantietoa

Järven pinta-ala on 75 hehtaaria, se on 1,6 kilometriä pitkä ja 850 metriä leveä. Järvellä on kartan mukaan 10 saarta. Sen rantaviivan pituus on 5,3 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Sonkajoen valuma-alueeseen (67.919) se kuuluu. Järven vedenpinnan korkeus on 99,5 metriä mpy.
Michael Rozario

Michael Rozario (18. tammikuuta 1926 – 18. maaliskuuta 2007) oli bangladeshilainen roomalaiskatolinen arkkipiispa. Hänet vihittiin papiksi 22. joulukuuta 1956 ja nimitettiin Dinajpurin hiippakunnan johtoon 5. syyskuuta 1968. Piispaksi vihkiminen seurasi 8. joulukuuta. Pääkonsekraattorina toimi Costante Maltoni, jota avustivat Theotonius Amal Ganguly ja Giuseppe Obert.
Rozario sai 17. joulukuuta 1977 nimityksen Daccan (myöhemmin Dhaka) arkkipiispaksi, jona hän toimi, kunnes jäi eläkkeelle 9. heinäkuuta 2005.
Mbarara

| Mbarara |
| --- | --- |
 Mbararan keskustaa.
 Mbarara
 Koordinaatit: 00°36′48″S, 30°39′30″E 
Valtio:  Uganda
Hallintoalue:  Läntinen alue
Piirikunta:  Mbarara
Väkiluku:  195 531
Infobox OKVirheellinen NIMI-arvo: 
Mbarara on kaupunki Länsi-Ugandassa. Kaupunki on maan viidenneksi suurin 195 531 asukkaallaan. Kaupunki sijaitsee 270 kilometrin päässä Kampalasta, maan pääkaupungista ja suurimmasta kaupungista.
Aiheesta muualla

Kuvia tai muita tiedostoja aiheesta Mbarara Wikimedia Commonsissa
Mathias Dieth

| Mathias Dieth |
| --- | --- |

Henkilötiedot
Syntynyt: Ulm, Saksa
Ammatti:  muusikko, lauluntekijä, lakimies
Muusikko
Tyylilajit:  heavy metal,
Soittimet:  kitara
Yhtyeet:  Sinner, Gravestone, U.D.O.,
  [ Muokkaa Wikidatassa ] [ ohje ]  
Mathias Dieth (s. 1964 Ulm, Saksa) on saksalainen kitaristi, joka tunnetaan parhaiten työstään saksalaisessa heavy metal -yhtyeessä U.D.O.ssa. Ennen U.D.O.n liittymistä hän soitti yhtyeissä Sinner ja Gravestone.
Ura

Dieth aloitti kitaransoiton vuonna 1983 perustetussa heavy metal -yhtyeessä Gravestone. Yhtye teki Diethin kanssa kaksi studioalbumia, Victim of Chains (1984) ja Back to Attack (1985). Yhtye on palasi pitkältä tauolta Diethin kanssa vuonna 2019, ja esiintyi Rock in (Iller) Zell -festivaalilla 21.6.2019.
Dieth liittyi saksalaiseen heavy metal -yhtyeeseen Sinner vuonna 1986 kun kitaristi Herman Frank lähti yhtyeestä. Dieth soitti yhtyeen albumilla Comin' Out Fighting (1986).
Seuraavana vuonna hän liittyi entisen Accept-laulajan Udo Dirkschneiderin perustamaan yhtyeeseen nimeltä U.D.O.. Dieth jullkaisi yhtyeen kanssa neljä albumia: Animal House (1988), Mean Machine (1989), Faceless World (1990) ja Timebomb (1991). Dirkschneiderin palatessa Acceptiin, yhtye jäi tauolle ja Dieth lopetti ammattimaisen muusikon uran ja alkoi opiskella lakia.
Dieth osallistui Udo Dirkschneiderin kokoamaan projektiin DATOG, Dirkschneider & The Old Gang yhdessä  basisti Peter Baltesin ja kitaristi Stefan Kaufmannin kanssa. Kokoonpano teki singlen "Where The Angels Fly" vuonna 2020 ja kolmen kappaleen EP-levyn Arising vuonna 2021.
Michael Rosen

| Michael Rosen |
| --- | --- |
 Rosen vuonna 2022
Henkilötiedot
Syntynyt: 7. toukokuuta 1946 (ikä 78) Harrow, Middlesex, Englanti
Kansalaisuus:  Englanti
Kirjailija
Tyylilajit:  lastenkirjat, tietokirjat, runokokoelmat
Aiheesta muualla
Kotisivut
Löydä lisää kirjailijoitaKirjallisuuden teemasivulta
Michael Rosen (7. toukokuuta 1946 Harrow, Middlesex, Englanti) on englantilainen kirjailija, joka kirjoittaa tietokirjoja, lastenkirjoja ja runokokoelmia. Lisäksi hän toimii lastenkirjallisuuden professorina useissa yliopistoissa.
Rosenin kuvakirja We're Going On a Bear Hunt voitti useita palkintoja, jonka lisäksi myös monet muut hänen teoksistaan on palkittu. Rosen sairastui vakavasti maailmanlaajuiseen koronavirukseen 2020 ja hänet vaivutettiin koomaan 40 päiväksi.
Mettupalayam

| Mettupalayam |
| --- | --- |

 Mettupalayam
 Koordinaatit: 11.3°N, 76.95°E 
Valtio:  Intia
Osavaltio:  Tamil Nadu
Piirikunta:  Coimbatore
Korkeus:  326 m
Väkiluku (2001):  66 595
Infobox OKVirheellinen NIMI-arvo: 
Mettupalayam (tamiliksi மேட்டுப்பாளையம், Mēṭṭuppāḷaiyam) on kaupunki ja kunta Tamil Nadun osavaltiossa, Intiassa. Kaupungissa on 66 213 (2001) ja se sijaitsee Bhavani-joen varrella 38 kilometrin päässä Coimbatoresta.
Mettupalayamista lähtee Nilgirin rautatie, joka kuuluu Unescon maailmanperintöluetteloon, sekä autotiet Nilgirivuorille. Kaupunki onkin merkittävä kauppapaikka tuoreille hedelmille ja vihanneksille, jotka tulevat vuorilta. Niitä myydään täältä ympäri Coimbatoren piirikuntaa.
Mauriac (Cantal)

| Mauriac |
| --- | --- |
 Kaupungintalo
 vaakuna
 Mauriac
 Koordinaatit: 45°13′11″N, 2°20′03″E 
Valtio:  Ranska
Alue:  Auvergne-Rhône-Alpes
Departementti:  Cantal
Arrondissementti:  Mauriac
Pinta-ala:  
 – Kokonaispinta-ala:  27,6 km²
Väkiluku (2013):  3 718
 – Väestötiheys:  134,7 as./km²
 
 Kunnan kotisivut 
Infobox OKVirheellinen NIMI-arvo: 
Mauriac on kunta keskisessä Ranskassa Cantalin departementissa Auvergne-Rhône-Alpesin alueella.
Historia

Mauriac on yksi Cantalin departementin vanhimmista kaupungeista. 800-luvulla sinne perustettiin Saint Pierren luostari. Siitä muodostui pyhiinvaelluksen keskus, joka houkutteli lukuisia pyhiinvaeltajia. 1000-luvulla aloitettiin Notre Damen basilikan rakentaminen ja Mauriacista alkoi kehittyä myös markkinakaupunki. Kaupunki jatkoi kasvuaan läpi keskiajan ja siitä muodostui alueensa keskus.
Nähtävyyksiä

Kunnan nähtävyyksiä on 1000-luvulla perustettu basilika Notre-Dame-des-Miracles de Mauriac, joka kuuluu Ranskan historiallisiin monumentteihin.
Aiheesta muualla

Kuvia tai muita tiedostoja aiheesta Mauriac (Cantal) Wikimedia Commonsissa
Basilika Notre-Dame-des-Miracles de Mauriac
Matt Thornton

Matt Thornton
Matthew J. ”Matt” Thornton (s. 15. syyskuuta 1976) on yhdysvaltalainen baseballpelaaja (jatkosyöttäjä). Hän syntyi Three Riversissä, Michiganissa, ja pelasi yliopistotasolla Grand Valley State Universityssa.
Vuonna 1995, Thorntonin opiskellessa Centerville High Schoolissa, hänet varasi Detroit Tigers. Varaus ei kuitenkaan johtanut sopimukseen. Thornton varattiin uudelleen vuoden 1998 MLB:n varaustilaisuudessa, varaajana oli tällä kertaa Seattle Mariners. Hänen Major League -debyyttinsä tapahtui 27. kesäkuuta 2004.
Thornton siirtyi 20. maaliskuuta 2006 Chicago White Soxiin.
Matteo Messina Denaro

Messina Denaro pidätyksensä jälkeen tammikuussa 2023.
Matteo Messina Denaro (26. huhtikuuta 1962 – 25. syyskuuta 2023) oli sisilialainen mafioso ja Cosa Nostran mahdollinen korkein johtaja, capo di tutti capi. Hän oli etsintäkuulutettu vuodesta 1993. Hän oli Italian etsityin rikollinen, ja Forbes-lehti listasi hänet maailman kymmenen etsityimmän rikollisen joukkoon. Messina Denaro pidätettiin Palermossa tammikuussa 2023, ja hän kuoli saman vuoden syyskuussa.
Varhaiset vaiheet ja nousu

Messina Denaro syntyi mafiaperheeseen Castelvetranossa Trapanin maakunnassa, Sisiliassa. Hänen isänsä, Francesco Messina Denaro, johti Mafian Trapanin alueen komissiota. Matteo Messina Denaro suoritti ensimmäisen murhansa jo 18-vuotiaana. Hän saavutti mainetta murhaamalla kilpailevan mafiajohtajan, Vincento Milazzon ja tämän raskaana olleen tyttöystävän.
Isänsä kuoleman jälkeen vuonna 1998 Messina Denaro nousi Castelvetranon ja ympäröivien kaupunkien capo mandamentoksi eli aluejohtajaksi. Vincento Virga hallitsi Trapanin aluetta, mutta vuonna 2001 Virgan pidätyksen jälkeen Messina Denaro otti haltuunsa tämän alueen. Messina Denaro yhdisti Trapanin kaksikymmentä mafiaperhettä, ja Trapanin mafia toimii erossa muusta Cosa Nostrasta. Messina Denaro oli Salvatore "Totò" Riinan johtaman Cosa Nostran neuvoston jäsenenä päättämässä Giovanni Falconen ja Paolo Borsellinon murhista. Hän oli myös järjestämässä vuoden 1993 pommituksia, joiden tarkoituksena oli heikentää valtion mafianvastaista toimintaa. Vuonna 2002 hänelle julistettiin elinkautinen vankeustuomio terrorismista.
Mahdollinen johtaja

Cosa Nostran johtavan päällikön Bernardo Provenzanon pidätyksen jälkeen vuonna 2006 Messina Denaroa pidettiin mahdollisena seuraajana. Muita mahdollisia vaihtoehtoja olivat Salvatore Lo Piccolo ja Mimmo Raccuglia, joista varsinkin ensimmäistä pidettiin todennäköisenä johtajana. Lo Piccolo pidätettiin vuonna 2007, ja etenkin tämän jälkeen Messina Denaroa pidettiin todennäköisenä seuraajana.
Myöhempi toiminta ja omaisuuden takavarikot

Messina Denaron pääasialliset tulonlähteet olivat suojelurahojen kerääminen yrityksiltä, rakennustyösopimukset sekä huumekauppa. Tammikuussa 2008 Italian viranomaiset takavarikoivat omaisuutta noin 700 miljoonan euron arvosta sisilialaiselta supermarkettiketjun johtohenkilöltä, Giuseppe Grigolilta. Rahat jäljitettiin Messina Denaroon. Tammikuussa 2010 poliisi takavarikoi omaisuutta noin 550 miljoonan euron arvosta sisilialaiselta rakennusmagnaatilta, Rosario Casciolta. Cascion uskotaan pesseen rahaa Messina Denarolle. Syyskuussa 2010 poliisi takavarikoi ennätysmäärän Mafian omaisuutta, noin 1,5 miljardia euroa. Sisilialaisen liikemiehen Vito Nicastrin syytetään pesseen rahaa Messina Denarolle tuuli- ja aurinkoenergiabisneksensä kautta.
Pidätys ja kuolema

Messina Denaro löydettiin ja pidätettiin Palermossa tammikuussa 2023.  Hän oli sairastanut vuosia suolistosyöpää ja oli pidätettässä menossa klinikalle hoitoon. Syyskuussa hän kuoli sairaalassa, jossa oli ollut hoidossa elokuusta lähtien.
Metsätalousinsinööri

Metsätalousinsinööri (AMK) (lyhenne MTI) on metsätalouden ammattikorkeakoulututkinto, ohjeelliselta laajuudeltaan 240 opintopistettä (4 vuotta). Se on ainoa insinööritutkinto, joka ei kuulu tekniikan ja liikenteen osastojen koulutustarjontaan. Koulutusta järjestävät ammattikorkeakoulujen luonnonvara- ja ympäristöalan yksiköt eri puolella Suomea Hämeen, Kaakkois-Suomen, Pohjois-Karjalan, Lapin ja Tampereen ammattikorkeakouluissa sekä ruotsinkielisessä Yrkeshögskolan Noviassa.
Koulutus koostuu yleisaineista (kuten kielet, matemaattiset aineet, viestintä) sekä ammatillisista aineista (muun muassa ekologia, metsänhoito, puunhankinta, luonnonhoito, metsäsuunnittelu, liiketoimintaosaaminen). Koulutus sisältää myös työelämälähtöisiä projektiopintoja sekä työharjoittelua.
Metsätalousinsinöörit toimivat työelämässä erilaisissa asiantuntija-, työnjohto-, koulutus-, neuvonta- ja suunnittelutehtävissä sekä monenlaisissa projekteissa.
Aiheesta muualla

Metsätalousinsinöörin (AMK) työtehtävät (Arkistoitu – Internet Archive)
Alumnitarinoita metsätalousinsinööreiltä[vanhentunut linkki]
Kuvia metsätalousinsinöörien opinnoista Mikkelin ammattikorkeakoulusta Nikkarilan kampukselta
Kertomuksia ja tietoja metsätalousinsinöörien opinnoista Hämeen ammattikorkeakoulusta Evolta (Arkistoitu – Internet Archive)
Mercedes-Benz EQV

| Mercedes-Benz EQV |
| --- | --- |

Valmistustiedot
Valmistusmaa:   Saksa
Valmistaja:  Mercedes-Benz
Valmistusvuodet:  2021–
Korimalli:  pakettiauto/tila-auto
Teknisesti samankaltaisia:  Mercedes-Benz V-sarja
Tekniset tiedot
Henkilöluku:  6/8 (vakio/maksim.)
Kuormatila:  610–5 010 l
Moottori:  kaksi kappaletta sähkömoottoreita (etuakselilla yksi ja taka-akselilla yksi)
Akku:  90kWh
Käyttövoima:  sähkö
Vetotapa:  etuveto
Kulutus:  28,2–28,4kWh/100 km
Mitat
Massa:  2 854 kg
Pituus:  5 140 mm (5,140 m)
Akseliväli:  3 200 mm (3,2 m)
Leveys:  2 244 mm (2,244 m)
Korkeus:  1 901 mm (1,901 m)
Mercedes-Benz EQV ensiesittelyssä geneven autonäyttelyssä 2019
Mercedes-Benz EQV on Mercedes-Benzin ensimmäinen täyssähköinen tila-auto. Ajoneuvo on maksimissaan kahdeksanpaikkainen ja sen suunnittelussa on kiinnitetty huomiota matkustusmukavuuteen. EQV on osa Mercedes-Benz EQ -täyssähköautomallistoa ja tuli valikoimaan vuonna 2019. Facelift tuli markkinoille loppuvuodesta 2023.
Aiheesta muualla

Vehon sivuilla (Arkistoitu – Internet Archive)
Mercedes-Benzin sivuilla
Matalajärvi (Tampere)

| Matalajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°38′57″N, 24°00′07″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Näsijärveen 
Järvinumero:  35.311.1.018
Mittaustietoja
Pinnankorkeus:  112,3 m  
Rantaviiva:  0,954 km  
Pinta-ala:  6,154 ha  
Saaria:  ei saaria 
 fiMatalajärvi 
Matalajärvi  on Pirkanmaalla Tampereella Viitapohjan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 6,2 hehtaaria ja se on 350 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 950 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 112,3 metriä mpy.
Matjaž Kek

| 0 | 1 | 2 |
| --- | --- | --- |

Henkilötiedot
Koko nimi: Matjaž Kek
Syntymäaika: 9. syyskuuta 1961 (ikä 63)
Syntymäpaikka: Maribor, Jugoslavia
Seura
Seura:  Slovenian maajoukkue
Tehtävä: Päävalmentaja
Seurat
| Vuodet | Seura | O (M) |
| 1979–1984 1984–1989 1989–1995 1995–1999 |  NK Maribor  SV Spittal/Drau  Grazer AK  NK Maribor |   |
Valmennusura
2000–2005 2006–2007 2007–2011 2011–2012 2013–:  NK Maribor  Slovenia U15/U16  Slovenian maajoukkue  Ittihad FC  HNK Rijeka
 Seurajoukkueuran tilastot kattavat vain kansalliset sarjat.
Matjaž Kek (s. 9. syyskuuta 1961 Maribor, Jugoslavia) on slovenialainen jalkapallovalmentaja ja entinen pelaaja, pelipaikaltaan puolustaja. Hän on toiminut Slovenian maajoukkueen päävalmentajana vuosina 2007–2011 ja uudelleen marraskuusta 2018 lähtien.
Ura pelaajana

Kek aloitti ammattilaisuransa NK Mariborissa 1979. Seura ei noussut ylemmille sarjatasoille Jugoslaviassa vaan pelasi divisioonissa. Kek jatkoi 1984 uraansa itävaltalaisessa SV Spittal/Draussa. Neljän Spittal-kauden jälkeen hän pääsi vihdoin pääsarjatasolle siirryttyään Itävallan Bundesliigassa pelanneen Grazer AK:n paitaan 1989.[lähde? ]
Kek pelasi Itävallan Bundesliigan keskikastiin sijoittuneessa Grazerissa viiden kauden ajan. Hän palasi 1995 NK Mariboriin, joka pelasi itsenäistyneen Slovenian pääsarjassa. Kek voitti seuran paidassa kolme Slovenian mestaruutta ennen kuin lopetti peliuransa kauden 1998–1999 jälkeen.[lähde? ]
Ura pelaajana > Saavutukset pelaajana

Slovenian mestaruus (3): 1997, 1998, 1999
Slovenian Cup (2): 1997, 1999
Ura valmentajana

Kek aloitti valmennusuransa NK Mariborin apulaisvalmentajana kaudella 1999–2000. Heti seuraavaksi kaudeksi hän nousi seuran päävalmentajaksi ja luotsasi joukkueen mestaruuteen kauden 2000–2001 päätteeksi. Kekin johdolla seura juhli mestaruutta myös kahdella seuraavalla kaudella sekä Slovenian Cupissa 2003–2004.[lähde? ]
Kek siirtyi 2006 Slovenian alle 15- ja 16-vuotiaiden maajoukkuevalmentajaksi. Tammikuussa 2007 hän nousi Slovenian A-maajoukkueen peräsimeen Branko Oblakin potkujen jälkeen. Kek luotsasi Slovenian EM2008-karsinnoissa lopulta karsintalohkon toiseksi viimeiseksi. Eroa lohkon neloseen Valko-Venäjään jäi vain kaksi pistettä.[lähde? ]
MM2010-karsinnoissa Kekin valmentama Slovenia sijoittui tiukan taistelun jälkeen lohkonsa kakkoseksi Slovakian jälkeen. Jatkokarsinnassa Slovenia yllätti pudottamalla jatkosta Venäjän vierasmaalisäännön perusteella 2–2. Kekin suojatit pelasivat odotuksia paremmat MM-kisat ja olivat kiinni jatkopaikassa alkulohkon päätöskierrokselle saakka. 2–0-johdon menettäminen toisessa ottelussa Yhdysvaltoja vastaan aiheutti kuitenkin sen, että Slovenia karsiutui alkulohkonsa kolmantena.
EM2012-karsinnat sujuivat Slovenialta odotuksia heikomminselvennä. Joukkue hävisi kotonaan muun muassa Virolle ja Pohjois-Irlannille, eikä päätöskierroksen voitto Serbiasta enää pelastanut joukkuetta. Slovenia oli lohkonsa neljäs hävittyään jatkokarsintaan selvinneelle Virolle kaksi pistettä. Kek jätti tehtävänsä karsintojen jälkeen lokakuussa 2011.
Kek jatkoi joulukuussa 2011 uraansa Saudi-Arabiassa Ittihadin päävalmentajana. Pesti jäi kuitenkin lyhyeksin, sillä seura erotti hänet jo helmikuun alussa 2012.
Runsas vuosi Ittihadista saamiensa potkujen jälkeen Kek palasi helmikuun lopulla 2013 valmentajaksi kroatialaiseen HNK Rijekaan.  Kekin johdolla Rijeka teki hyvää tulosta, ja se pelasi kausilla 2013–2014 ja 2014–2015 Eurooppa-liigan lohkovaiheessa. Kaudella 2013–2014 seura voitti Kekin alaisuudessa historiansa kolmannen Kroatian cupin mestaruuden. Kek luotsasi Rijekan Kroatian liigassa toiseksi kolmesti perättäin vuosina 2014–2016. Lopulta Kekin työ Rijekassa sai kruunun kaudella 2016–2017, kun Rijeka voitti Kroatian liigamestaruuden ensimmäistä kertaa seuran historiassa. Samalla Rijeka päätti NK Dinamo Zagrebin 11 kauden mestaruusputken. Rijekan ja Kekin kausi huipentui tuplamestaruuteen, kun joukkue kaatoi Kroatian cupin finaalissa Dinamo Zagrebin 3–1.
Ura valmentajana > Saavutukset valmentajana

Kroatian mestaruus: 2017
Hopeaa (3): 2014, 2015, 2016
Kroatian cup (2): 2014, 2017
Kroatian supercup: 2014
Slovenian mestaruus (3): 2001, 2002, 2003
Slovenian Cup: 2004
MM-2010: 1. kierros
Matti Pennanen (pesäpalloilija)

Matti Kalevi Pennanen (2. elokuuta 1921 Lempäälä – 22. maaliskuuta 1991) oli suomalainen pesäpalloilija. Hän edusti Toijalan Pallo-Veikkoja.
13-vuotiaasta saakka TPV:n edustusjoukkueessa pelannut Pennanen saavutti Suomen mestaruuden kausilla 1945 ja 1946. Vuonna 1947 tuli vielä SM-hopeaa ja Suurkisamestaruus. Piirinmestaruuksia Pennanen voitti kaikkiaan 11 ja pesäpallon lisäksi pm tuli myös moukarinheitossa.
Pennanen toimi TPV:n puheenjohtajana kahdeksan vuotta. Vuosina 1946–67 hän tuomitsi mestaruussarjaotteluja. Vuonna 1962 hän tuomitsi Itä–Länsi-ottelun Helsingissä. Pennaselle on myönnetty useita ansio- ja tunnustusmerkkejä.
Pennasen veljiä olivat pesäpalloilijat Mikko Pennanen ja Pekka Pennanen.
Saavutukset > Pelaajana

2 SM-kultaa: 1945, 1946
1 SM-hopea: 1947
1 SM-pronssi: 1943
Mayerling (elokuva)

| Mayerling |
| --- | --- |

Ohjaaja:  Terence Young
Käsikirjoittaja:  Terence Young Denis Cannan Joseph Kessel
Perustuu:  Claude Anetin romaaniin Mayerling Michel Arnoldin romaaniin L’Archiduc
Tuottaja:  Robert Dorfmann
Säveltäjä:  Francis Lai
Kuvaaja:  Henri Alekan
Leikkaaja:  Monique Bonnot
Pukusuunnittelija:  Marcel Escoffier
Pääosat:  Omar Sharif Catherine Deneuve James Mason
Valmistustiedot
Valmistusmaa:   Yhdistynyt kuningaskunta  Ranska
Tuotantoyhtiö:  Associated British Picture Corporation Les Films Corona Winchester Productions
Levittäjä:  Associated British Picture Corporation Netflix
Ensi-ilta:   22. lokakuuta 1968  19. joulukuuta 1968  28. helmikuuta 1969
Kesto:  140 minuuttia 127 minuuttia (leikattu versio)
Alkuperäiskieli:  englanti
Budjetti:  5 000 000 USD
Tuotto:  14 754 720 USD
Aiheesta muualla
IMDb 
Elonet
AllMovie
Infobox OKNimi-testi OK: 
Mayerling (joissakin VHS-julkaisuissa Suuri rakkaus; engl. Mayerling, myös Terence Young’s Mayerling) on vuonna 1968 ensi-iltansa saanut Terence Youngin ohjaama brittiläis-ranskalainen historiallinen melodraamaelokuva, jonka pääosissa ovat Omar Sharif, Catherine Deneuve ja James Mason. Mayerling perustuu Itävallan Wienissä 1880-luvulla tapahtuneisiin tositapahtumiin, jotka johtivat kruununprinssi Rudolfin ja hänen rakastajattarensa paronitar Maria Vetseran traagisiin kuolemiin. Tapaus tunnetaan Mayerlingin murhenäytelmänä.
Mayerlingin käsikirjoituksen laativat ohjaaja Terence Young, Denis Cannan ja Joseph Kessel Claude Anetin romaanin Mayerling (1931) ja Michel Arnoldin romaanin L’Archiduc (1967) pohjalta. Elokuvan tuottajana oli Robert Dorfmann ja tuotantoyhtiöinä Associated British Picture Corporation, Les Films Corona ja Winchester Productions. Mayerling kuvattiin Technicolor-elokuvausmenetelmällä Itävallan Wienissä, Italian Venetsiassa ja studioilla Ranskan Boulogne-Billancourtissa viiden miljoonan dollarin budjetilla.
Mayerling sai ensi-iltansa Isossa-Britanniassa 22. lokakuuta vuonna 1968 Lontoossa. Toisen valmistusmaan, Ranskan, ensi-ilta oli 19. joulukuuta 1968. Suomessa elokuva sai ensi-iltansa 28. helmikuuta vuonna 1969. Mayerling sai ilmestyessään hyvän vastaanoton niin yleisöltä kuin kriitikoiltakin. Vaikka elokuva ei ole täysin historiallisuuden kannalta virheetön, se sai hyvän vastaanoton – erityisesti sen ylellisten lavasteiden ja pukujen ansiosta. Vuonna 1970 Mayerling sai Golden Globe -ehdokkuuden parhaasta englanninkielisestä ulkomaalaisesta elokuvasta. Mayerling on julkaistu sekä VHS:nä että DVD:nä.
Mayerling on uudelleenfilmatisointi kahdesta elokuvasta. Anatole Litvak ohjasi vuonna 1936 ilmestyneen Mayerlingin murhenäytelmä -ranskalaiselokuvan. Litvak ohjasi myös vuonna 1957 esitetyn yhdysvaltalaisen Mayerling-televisioelokuvan.
Näyttelijät

| 0 | 1 | 2 |
| --- | --- | --- |
|  Omar Sharif  | … |  kruununprinssi Rudolf   |
|  Catherine Deneuve  | … |  paronitar Maria Vetsera   |
|  James Mason  | … |  keisari Frans Joosef I   |
|  James Robertson Justice  | … |  Walesin prinssi Albert Edward   |
|  Geneviève Page  | … |  kreivitär Marie Larisch von Moennich   |
|  Ava Gardner  | … |  keisarinna Elisabet   |
|  Andréa Parisy  | … |  prinsessa Stephanie   |
|  Ivan Desny  | … |  kreivi Josef Hoyos   |
|  Fabienne Dali  | … |  Mizzi Kaspar   |
|  Véronique Vendell  | … |  Lisi Stockau   |
|  Howard Vernon  | … |  prinssi Montenuovo   |
|  Irene von Meyendorf  | … |  kreivitär Stockau   |
|  Mony Dalmes  | … |  paronitar Helen Vetsera   |
|  Bernard Lajarrige  | … |  Loschek   |
|  Maurice Teynac  | … |  Moritz Szeps   |
|  Charles Millot  | … |  kreivi Taafe   |
|  Jacques Berthier  | … |  arkkiherttua Jean Salvator   |
|  Roger Pigaut  | … |  kreivi Karolyi   |
|  Lyne Chardonnet  | … |  Hannah Vetsera   |
|  Moustache  | … |  Bratfish   |
|  Roger Lumont  | … |  komisario Losch   |
|  Jacqueline Lavielle  | … |  Marinka   |
|  Alain Saury  | … |  Baltazzi   |
|  Jean-Claude Bercq  | … |  Michel de Bragance   |
Aiheesta muualla

Mayerling Internet Movie Databasessa (englanniksi)
Mayerling Elonet.
Mayerling AllMoviessa. (englanniksi)
Mayerling TCM Movie Databasessa (englanniksi)